ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....ต้นกล้า
“บางครั้งการปฏิเสธโอกาส ยิ่งใหญ่กว่าการเปิดรับ”
qq...ไชโย ในที่สุด ครม. อภิสิทธิ์ เวชชาชีวะ ก็มีมติยกเว้นภาษีเงินปันผลให้บริษัทที่ควบรวมกิจการ โดยให้ยกเว้นภาษีเงินสำหรับเงินปันผลที่ได้จากบริษัทที่ตั้งขึ้นตามกฎหมายไทย หรือเงินส่วนแบ่งกำไรที่ได้จากกองทุนรวมที่จัดตั้งขึ้นตามกฎหมายว่าด้วยหลักทรัพย์และตลาดหลักทรัพย์ให้แก่บริษัทมหาชนจำกัด หรือบริษัทจำกัดใหม่อันได้ควบเข้ากันหรือเป็นผู้รับโอนจากการโอนกิจการทั้งหมดให้แก่กันเป็นจำนวนกึ่งหนึ่งของเงินปันผล หรือส่วนแบ่งกำไรที่ได้รับ 
แต่มีเงื่อนไขว่า บริษัทดังกล่าวต้องถือหุ้นหรือหน่วยลงทุนที่ก่อให้เกิดเงินปันผลหรือเงินส่วนกำไรไม่น้อยกว่า 3 เดือน นับตั้งแต่วันที่ได้หุ้นหรือหน่วยลงทุนที่
qq...เชื่อว่าผลจากมาตรการดังกล่าวจะช่วยส่งเสริมให้เกิดการควบรวมกิจการ หรือโอนกิจการทั้งหมดให้แก่กันสอดคล้องกับแนวทางการปรับปรุงโครงสร้างตลาดทุนไทย และช่วยการจัดเก็บภาษีเงินปันผลของบริษัทที่มีการควบรวมกิจการ หรือโอนกิจการทั้งหมดเป็นมาตรฐานเดียวกันกับกรณีที่ไม่ได้ควบรวมกิจการ ซึ่งมาตรการนี้จะทำให้ฐานภาษีของรัฐบาลเพิ่มขึ้นในระยะยาว 
นอกจากนี้ ครม. ได้ขยายเวลาการยกเว้นภาษีมูลค่าเพิ่ม ภาษีธุรกิจเฉพาะ และอากรแสตมป์ และลดหย่อนค่าธรรมเนียมการจดทะเบียนสิทธิและนิติกรรมตามประมวลกฎหมายที่ดิน ที่เกิดขึ้นจากการโอนกิจการออกไปอีก 1 ปี สิ้นสุดวันที่ 31 ธ.ค. 2554 โน่น 
qq...ธนาคารไทยพาณิชย์ยังเสริมสร้างบุคลากร ล่าสุดแต่งตั้ง ลิลลี่ งามตระกูลพานิช มาดำรงตำแหน่ง ผู้ช่วยผู้จัดการใหญ่สายการตลาดลูกค้าบุคคล รับผิดชอบการพัฒนาแผนกลยุทธ์ทางการตลาด แผนสื่อสารทางการตลาด และผลิตภัณฑ์ลูกค้าบุคคล ลิลลี่ ถือว่าไม่ธรรมดา เธอผ่านงานการตลาด งานขายมากว่า 18 ปี ผ่านงานสรรค์สร้าง แคดเบอรี อาดัมส์ ฟริโตเลย์ คิมเบอร์ลีย์คล๊าค ยูนิลีเวอร์ และลีโอ เบอร์เน็ทท์ ประสบการณ์เพียบ